Dekula Kahanga
Wilaya ya Uvira
Mkoa wa Kivu ya Kusini) al-maarufu Vumbi ni mwanamuziki maarufu wa muziki wa dansi kutoka nchini Jamhuri ya Kidemokrasia ya Kongo- Tanzania. Alifahamika zaidi kwa kuwa miongoni mwa wapigaji gitaa la solo wakubwa wa bendi ya Marquis Original.
Dekula Kahanga Vumbi ni mpenzi mkubwa wa kupiga gitaa, lakini baba yake hakupenda kabisa apige gitaa, lakini bahati nzuri alikulia kwa bibi yake katika mji wa Uvira, mkoa wa Kivu, Jamhuri ya Kidemokrasia ya Kongo ambako alikuwa na uhuru zaidi na akaanza kwa kutengeneza magitaa yake, ambalo lilikuwa likivunjwa kila baba yake alipokuwa akija kumtembelea bibi yake. Jirani na alipokuwa akiishi kulikuweko na bar inaitwa Sikiya sosi ambapo palikuweko na bendi ikiitwa Gramick Jazz, bendi iliyopitiwa na wanamuziki wengi waliokuja Tanzania akiwemo Dr. Remmy.
Eric Wainaina
Wainaina kwanza aliingia katika ulimwengu wa muziki akiwa na Five Alive, kundi la injili la Acappella. Five alive iliundwa na Victor Seii, Bob Kioko, Chris Kamau, na David Mageria, ambaye alibadilishwa na Joe Kiragu. Walirithi muziki wao kutoka Ladysmith Black Mambazo na Take 6. Nyimbo zao zilitawala radio za Kenya mwaka 1995, na walitoa albamu yao ya kwanza 'Five Alive' mwaka 1996, na hata wakazuru Ulaya mwaka huo huo. Ushuhuda wake pamoja na kundi hilo ulimshawishi Wainaina kujiingiza kitaalamu kazi katika ya muziki. Mwaka 1996 alionekana katika video ya Get in the Driver's Seat, wimbo ulioandaliwa na Mpango wa kuzuia Madawa wa Umoja wa Mataifa (UNODC) na ilifanikiwa sana katika kampeni ya kupambana na madawa ya kulevya katika nchi 20. Bali na kuweka msingi wa wasifu wake katika muziki, tukio hili pia lilimshirikisha katika harakati za kijamii na kutetea haki za wengine, ambayo huthibitishwa na muziki yake.